section_heading: Povijest
paragraph_text: Prema pisanju francuskog Le Monde diplomatique iz 2010. godine: "Postrojba 8200 upravlja velikom SIGINT bazom u Negevu, jednom od najvećih baza za prisluškivanje na svijetu, sposobnom pratiti pozive na mobitelima, e mailove i drugu komunikaciju diljem Bliskog Istoka, Europe, Azije i Afrike kao i praćanje brodova. Postrojba 8200 također vodi tajne prislušne stanice po izraelskim veleposlanstvima, priključke na podmorske kablove, održava tajne prislušne postrojbe na palestinskom teritoriju i ima zrakoplove Gulfstream opremljene s opremom za elektronički nadzor".